Nazar (repçi)

Nazar (əsl adı Ərdalan Əfşar) — əslən Tehrandan olan, Vyanada yaşayan və işləyən Azərbaycan əsilli Avstriya repçisi və klipmeykeri.tv.ORF.at. tv.ORF.at.  Web. 2 September 2011 . 

 Həyatı 
20 sentyabr 1984-cü ildə Tehranda anadan olub. Atası İran-İraq müharibəsində həlak olub. Bundan sonra Anası və qardaşı ilə birlikdə Avstriyanın paytaxtı Vyana şəhərinə mühacirət ediblər.  

Onun gəncliyi Vyananın Favoriten rayonunda keçib. Burada o qardaşı ilə birlikdə tez-tez neo-nasistlərin hücumlarını dəf etmək məcburiyyətində qalıb. 

2008-ci ildə Ərdalan zorakılıqla soyğunçuluqda ittiham olunsa da, bəraət alıb. Belə ki, soyğunçuluğa dair heç bir dəlil tapılmayıb, onun vəkili isə silahın özünümüdafiə həddində istifadə edildiyini sübut edib."Raubvorwurf gegen Wiener Rapper Nazar vom Tisch." Österreich / www.oe24.at. Web. 3 Sept. 2011. 

 Əmək fəaliyyəti 
2006-cı ildə Ərdalan Əfşar "Nazar" ("Nəzər" mənasını verən) təxəllüsü ilə repçi kimi çıxış etməyə bağlayıb. Yaradıcılıq yolunun əsas xüsusiyyəti sürətli yüksəliş və uğur qazandığı təcil təşkil edib.  

2007-ci ildə Ştutgart şəhərində mahnı açılışı mərasimindəki İlk çıxışında “Assphalt Muzik” səsyazma studiyasının diqqətini çəkib və elə həmin il Avstriyadan kənarda məhşurlaşdırılan bir neçə mahnı buraxmağa nail olub."Nichts zu lachen auf den Straßen Favoritens - Junge Migranten - derStandard.at › Panorama." derStandard.at. Web. 2 Sept. 2011. 

İlk rəsmi solo mahnısı "Streetfighter Part 2" olub. 27 iyun 2008-ci ildə "Kinder des Himmels" adlı ilk solo albomu buraxılıb. Albomun tanıtım dəstəyi olaraq eyni adlı Video klip 10 iyun tarixində Almaniya MTV-sindədə “Total Request Live”da  yayımlanıb və dərhal ən çox dinlənən musiqi yarışmalarında birincilik qazanıb. 

26 iyun 2009-cu ildə Nazarın "Paradox" adlı ikinci solo albomu buraxılıb. "Prasidentenvahl" videoçarxı ardıcıl olaraq 9 həftə populyar çarxları çələngində saxlanılıb. Nazar bu cür nailiyyətlərə sahib ilk Avstriya reperi olub. 

Elə həmin il "İlin Avstriya ifaçısı" kateqoriyasında “Goldenen Pinguin” mükafatını qazanıb. 

2010-cu ildə “Collabo” adlı albomunun buraxılışından sonra repçi səhnədən getməyi ciddi şəkildə düşünüb. Yayın sonunda o, sonuncu olacaq "Meine Stadt" trekini dərc edib və belə düşünüb ki, bu sonuncu çıxışıdır. Lakin, həmin il sentyabrın 5-də Nazar pulsuz konsert verərkən, pərəstişkarlarının dəstəyinə o qədər heyran olub ki, öz fikrindən vaz keçib. O vaxtdan pərəstişkarları üçün rep deyəcəyini vəd edib. 

Sonralar repçi bir neçə sərt musiqi yazıb və konsertlərdə bir sıra “freestyle” oxuyub ki, bu da Vyana Hökumətinin marağına səbəb olub və məmurlar onun haqqında "terrorçu reper" və "islamçıların reperi" kimi çıxışlar ediblər.

2011-ci ildə Nazar "Schvarzkopf" avtobioqrafik filmində rol alıb. Bu filmin rejissoru Arash Riah olub.derstandard.at 

2013-cü ilin may ayında repçi ilk dəfə nüfuzlu “Amadeus” mükafatını alıb və avqust ayında çıxan "Fakker Lifestyle" albomu çıxıb. Bu repçinin iş həyatında ən uğurlu albomdur və buraxılışdan sonra satış qrafiklərində 3-cü yeri tutub. 

16 aprel 2014-cü ildə Nazar “Universal Music Österreich” (Avstriyanın universal mahnıları) qurumunun “Major” səsyazma studiyası ilə müqavilə bağlayıb və və rəsmi olaraq "Camouflage" albomunu elan edib.Nazar kündigt Album für 2014 an Bu albomun yayılması ilə Almaniyada “Wolfpack Entertainment” məşğul olub. "Camouflage" albomunun prodüseri Falco və digər tanınmış Avstriya musiqiçiləri ilə əməkdaşlıq edən Tomas Rabiç olub. Bir müddət sonra "Camouflage" albomu da "Amadeus" mükafatına layiq görülüb. 

Növbəti il isə o, hip-hop/şəhər kateqoriyasında ikinci mükafatını qazanıb. 

Musiqi yaradıcılığına əlavə olaraq, Nazar öz “Nazar Films” şirkətini qurub. Bu şirkət kliblər çəkir və Nazar özü də həmin şirkətdə tez-tez rejissor və ssenarist kimi çalışır. 

Həmin şirkətin məhsullarına aşağıdakılar daxildir: RAF 3.0 — kannst Du nur və Tumor, Fler — Pheromone, Sido feat. Genetikk & Marsimoto — Maskerade, Kollegah & Farid Bang — Drive-By, Du kennst den Westen, Dissen aus Prinzip. 

“Nazar Films” studiyası dəfələrlə müxtəlif nüfuzlu mükafatlara (“Amadeus” mükafatı daxil olmaqla) layiq görülmüşdür.

Nazar ilə Raf Kamora (Raphael Ragucci) arasındakı əməkdaşlıq xüsusi diqqətə layiqdir."Nazar (Rapper)." Wikipedia. Web. 2 Sept. 2011. Bu şəxslər arasındakı qarşılıqlı davamlı dəstək, əməkdaşlıq və dostluq Hip-Hop dünyası tərəfindən yüksək qiymətləndirilib. Onlar. "artist-dostlar" reytinqində dünyada 18-ci, Avropada 6, Almaniya, Avstriya və İsveçrədə 2-ci yerə layiq görülüblər. Onların birgə “Collabo” albomu Alman hip hop tarixinin ən yaxşılarından biri hesab olunur.

 İstinadlar